เริ่มแรกมีกรดเยอะแสบจุกแน่นและเรอบ่อย ไปพบแพทย์พบว่าเป็นกรดไหลย้อน ต่อมาอาการแสบอกลดลง แต่มาปวดแสบบริเวณแผ่นหลังด้านบนแทน จะเป็นแค่กรดไหลย้อนอย่างเดียว หรือกระเพาะอาหารติดเชื้อด้วยครับ
สวัสดีค่ะ กรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้โดยอาการปวดแสบบริเวณแผ่นหลังด้านบน อาจเป็นอาการแสบจากหลอดอาหารที่ร้าวไปด้านหลังได้ แต่ถ้าปวดแสบแผ่นหลังมาก อาจจะต้องกลับไปตรวจหาสาเหตุอื่นๆเช่นปลายประสาทที่หลังอักเสบ งูสวัด เป็นต้นการพบกระเพาะอาหารอักเสบหรือมีแผลอาจพบร่วมกับภาวะกรดไหลย้อนได้เช่นกัน อาการและการรักษาก็จะคล้ายๆกันการรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ